(ii) Scheduled Tribe ollabadi income tax hantharagani natraga piraroi hairiba wafamsi eereicha khudingmak paktaknana chunnadaba wafam amasu oiri.  Meetei marakta lairabagi thak Below Poverty Line oiba yumburelgi meesing masing adukki matik yammi.  Makhoidi income tax pibagi senthok thak adu youde.  Aduga senjao paiba thikadar singdi matam khudingda adumak hural lonnada tax tagi nanthoktuna leiribani.  Khudam oina; thikadar leingakloisinggi senthok yamna nemmi semfu senlep (bank account balance) ta lupa lakh ama faoba leite haina court ki affidavit ootpa ngamba kaya eikhoina thengnakhre.
 Senthok wangba white collar thabak touba meeyoising amasung registered touba firms/ entrepreneurs singna tax pininglamdaba yai.  Adubu makhoina India gi Constitution bu eekai khumnabanina tax asibusu eekai khumnabada kari kaibage?  India gi Constitution budi sougatchei adubu tax ti piningde haibagi wafam oirabadi lambee ani lei.
 Amana, makhoi 'saving' yamna touriba makhei natragana khunnaigi mingda maram chana senfam katthoklabadi tax chang hanthagani.  Aduga atoppa amana, leingakki tax khomgatpagi lichat (tax regime) asi yaningde haina makhoi khongjang (anti-tax campaign) akanba touba tai.  Democracy chatpa leipakni; makhoigi apambaduna meeyamgi apamba oirabadi, makhoina semba leingakni, makhoigi tax komthokfam thok-ee.
 (iii) Scheduled Tribe ollabadi Tribal Development kidamak kaitharakpa fund khudingmak Meeteigisu chakthung fanglagani haibasi namthak waheini.  Manipur gi tribalsingna chahi 65 henna reservation quota-da chakthung fithung thong mannana fangminnaba leitri.  Tribalgi mingda tribal thikadarsing, famthol wangbasing, akhang ahei amadi angam athou michang leibasingna matong chabani.  Tribal eereicha lakh kayagi mingdi tribal meeyoi khujok apikpa amana khudong chaba loubani.
 Tribal chaokhatpagi mingda semliba Autonomous District Council kamdouna mathou touribage?  Tribal chaokhatpagi mingda kaithariba Development fund kadomda kanana sagoon touee?  Chinggi lamsingda paikhatliba project singgi sel kanana kadomda hondok-ee?  Mapithel Dam sabagi kaithakhiba compensation karamba lup na amasung kana kanana hural lonna namfu hafuda matong makhei oiinathokhibage?  Asinachingba huran lonna sagoon toubagi wafam amasung wahang kaya leiri.
 Manipur gi oina India na kaitharakliba lousal (rent, grant, fund) kadaida kanana huralli?  Infrastructure saabagi mingda kaithariba project fund, mantri mandol amasung mari leinaba company singgi commission percentage kayano?  Project lallonba (dalal) singna percentage kayam louee?  Thikadar gi makhutta yourakpadana makhoina kayam matli?  Mathang mathang thak naina louhoubana akonbada meeyamgi oina kannabana percentage kayano?  Meeteina Tribal ollaga, madugi mingda kaitharakpa senfamsingdugi matong chagadouriba asi kanano?  Tribal ollabasu ondrabasu lairaba meeyamdi hannagum hamu hamu, thika lallonbasinggi khuraktagi litthahouba kharaduna chaksang mei muttanaba hotnagadaba mangai.  Tribal ollaga Meetei chaokhatkani haiba asidi project lallonbasinggi namthak waheini.  Makhoigi akhuba political lallonggidamak Meeteisinggi marakta khongmee lanmee khomnaba namthak waheina oot chaibani.
 (iv) Schedule tribe ondrabadi Meetei na awangba famtholgi Indian Administrative Servie, Indian Police Service nachingba thabaksing changba waragani haina Meetei singgi pukningbu loutunaba hotnari.  Asengba wafamdi: Eenkhatlakliba Meetei naharolsingda nakhoi thikadar leingak asigi famthol wangba manai oiba fanglaroi haina kaihouribani.  Eereipak asigi puchak pukkei marang kaina hunba ngamba afaoba machang oiba loumee oiyu haina paotak piba natte.  Eereipak asigi khunnaibu potthok puthokpada meepan tangdaba machang oiba sinmee oiyu haina pukning thougatpa natte.  Meenai oiyu - manai oiyu; thak khara wangna thikadargi khutchabi oiyu haina wakhal thammairibani.
 Adubu eikhoina khnggadabadi minai oinabagi Scheduled Tribe quota Meeteigidamak fanglabasu, maduda lairabagi saruk yaode.  Amuksu khnduna yengsi; makhoina hairiba IAS haiba thabak asi leingak chupli pairibasinggi chindung makhada thabak touba clerical sinfamni.  IPS hairiba asina policeman / daroga gi sinfamni.  Adubu sinfam asi hwjikti inak khunba meechang leibasiggi reserved oirabani.  Leibak asida corruption leiramdrabadi, anem awanggi thak khairamdrabadi, hei singba amasung touba ngambagi magun matung inna famthon pibagi chatnabi leiramlabadi; echam chamba clerk amana IAS youna kakhatpa ngamlagani, aduga, echam chamba policeman amana IPS youna kakhatpasu ngamlamgani.
 Adubu, hairiba sinfam animak asidi akhannaba exam gidamaka sel yamna changna matam changna sem sagadaba oiba maramna lairabasinggi saruk yaode.  Sinfamsing asidi leingakna sijinnaningba mawongda sijinnariba stamp pad makhal amani.  Masigi sinfam asigidamak lairabasingna meehourubagisu kannade aduga oidre haiduna ningdol pomningaisu leite.
 (v) Manipur asi furup kayana khundaminnaraga semba leipakni.  Mathaktasu thamkhre, Meetei khakna Manipur kanba ngamloi aduga furupki lup ama anina Manipur hektamak thugaibasu ngammoi.  Eereicha tribal singgi marakta meeyoi kharana IAS / IPS oirakpada Manipur kairani khanba natragana eereicha Meetei maraktagi meeyoi kharana IAS/ IPS oirakpada Manipur knlagani khanba asidi chumloi.  Leingak loisangsinggi famnaibasing meeyamgi yeknabani haina pullap eenthokkhrasi hairagana wafam amani.  Natrabadi makhoibu chap mannaba meetyengda eereicha oina ooba ngamba tai.
 Masi khnthaba ngamdrabadi, meeyoi amabu matam khudingda magi furupki hourakfamda yumfam oiraga achan meerai nairabadi, adugumba meetyeng thamliba meeyoi adumak khunnai asibu leikha tahan-gadaba mahik amani.  Nakal amaromda khndunasu yengsi.  Leingak asi thikadargi leingakni.  Asigumba leingak asigi khutchabi stamp pad oina sijinnariba khongmee lanmeesinggi loisanglen official thouburoi asi IAS / IPS officer sing asini.  Makhoigi marakta mee oina faba, achumba kharasu toujaningba, mabukchel chaoba, hendok thoidokna leingaklonda hei singba meeyoi kaya yaorambasu yai; adubu, makhoi khudingmak system asigi manai oiba maramna thikadar leingakna haiba khuding inba tai.  Asigumba famthol asibu meehoubagidamak Meeteina IAS/ IPS masing hen-gadabani haiba wafam ama meetei marakta sandokpana Manipur gi yaol gi achumba liklam oiroi.
 Meetei Scheduled Tribe on-gadabani haiba khollao asi Manipur da Inner Line Permit System (natragana mannaba law ama) chatnahan-gadabani haiba khongjang ama changsinbagi khonghou kankhatlakpa matam (2011) aduwaida machi fonglakkhibani.  Makhoigi eechang thouba thourang asi maru oina retired Indian army officer sing amasung electoral party gi luchingba oiramba meeyoi kharana houdorakkhi.
 Manipur tampaklamda ILPS ki khongjang kansillakpa matamda, makhoigi khongjang asisu mafei ama oina khmbrangnana fongna kankhatlakkhi.  2015 ki leibak eerang kallingei matamda Ministry of Home Affairs ki security advisor oiba meeoi amanasu ILPS ki pandam asi thoina kannaroi, Meeteina Scheduled Tribe ollaba matamdata meetop thomjillakpadagi kanba ngamgani haina press conference toukhi.  Tribal singna Protection of Manipur People Bill gi mayokta eehou sagatlakpa matamdasu makhoigi khongjang asi fongna Televsion channel, video film amasung pao che singda maka fongkhi.
 Matou karamna eereicha khudingmak chabak oina Scheduled Tribe on-gadouribano?  Tongan tonganba furupsinggisu tonganba quota thamgadouribara?  Imunggi or furupki changchat senthokki thak matung inna natraga khun khun-gi sinlamchatki chaokhatpagi thak matung inna meeyoi kanglup khaiduktuna tongan tonganba thouonggi reservation thamgadouribra?  Amaromda hairaga, eereicha pumba Scheduled Tribe ollabadi, eereichasinggi marakta karamba makhalgi reservation thamgadouribano?
 Ereichasinggi maraktadi reservation haiba asi pungmut muthatlasi haibara?  Asinachingba wafamsing makhoigi khanna neinabada mayek sengna pandari?  Matang asida cheksinna yenggadabadi, khongjang asigi luchingbasing asigi hourakpham, touramba natraga touriba sinfamsing, makhoigi political saklon, chelliba paojel, masina oirakliba furup manunggi amasung maselgi marakta leirakliba wahang kaya asi karino haiba asini.
 Senjao leingklon-gi mit thak-hanba khoichak amasung yonggi tanyenda eereicha khudingmak mannana chakthung fithunggani amasung chaokhatminnagani haibasi thajaba ngamde.  Militarisation amasung lunkhop-project anisina loutunaduna leipakki sinlamlichat asida fivam sok-hanlaklaba matam, India gi Act East Policy gi tangkak ama oina railway-na meetopsing mapei mapei honjillakkadouraba, amasung, senjao lallonbasingna leipak asida lallonpot onthorakkadaba kuidraba tangkak amada eikhoi hingli.
 Safusing asi mai pakna thengnanabagi damak eikhoigi leijariba lousing, panggal amasung mahousagi resources sing asi maram chana sijinnanabagidamak thabak paikhatpa thinthaba yadraba chiraba matamni.  Masigi thoudang asi punna louminnabagi mahut; niraga hing-oo, tangjaraga hing-oo, seidanglaga penjou, yong tanyenda thajaba thammu, furup masel oongkhatnaduna leiyu, mikha ponbada heinou haina tongan tonganba furupki maikhumsing kuptuna changsillakliba lallong asisu eikhoina masak khngba mathou tai.  Meekha pondaba leibak mannaba khunnai amagidamak eikhoi makei chumna hotnaba tai.
 Chairperson,
Campaign for Peace & Democracy (Manipur)
* Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 